open-index/open-wikipedia-markdown huggingface dataset:
วงศ์เครย์ฟิชออสเตรเลีย

**วงศ์เครย์ฟิชออสเตรเลีย** (, Yabby) เป็นวงศ์ของครัสเตเชียนวงศ์หนึ่ง ใช้ชื่อวิทยาศาสตร์ว่า Parastacidae จัดเป็นกุ้งที่พบได้เฉพาะในแหล่งน้ำจืด เช่น แม่น้ำ, ลำธาร, บึง

มีลักษณะทั่วไปคล้ายกับเครย์ฟิชในวงศ์ Astacoidea mี่พบในทวีปอเมริกาเหนือ คือ มีเปลือกแข็งสีทึบหุ้มลำตัวทั้งหมด ไม่มีกรี ลักษณะที่แตกต่างกันคือ ก้ามจะไม่มีหนาม และลักษณะของก้ามจะป่องออกต่างไปจากวงศ์ Astacoidea แต่มีที่หนีบสั้นและเล็กกว่า อีกทั้ง ตัวผู้จะมีอวัยวะเป็นรูปวงรีบริเวณโคนขาคู่ที่ 3 ซึ่งตัวเมียไม่มี ใช้สำหรับผสมพันธุ์และส่งผ่านสเปิร์มไปยังตัวเมีย ใช้ระยะเวลาในการผสมพันธุ์เพียง 1-2 นาที เท่านั้น หลังจากนั้นเมื่อไข่ได้รับการปฏิสนธิแล้ว ไข่จะฟักเป็นตัวในเวลาราว 3-4 สัปดาห์ โดยตัวเมียจะอุ้มไข่ไว้ในช่องท้อง ไข่มีลักษณะวงกลมสีดำคล้ายเมล็ดพริกไทยดำ ในการผสมพันธุ์แต่ละครั้งอาจได้ลูกกุ้งมากถึง 300 ตัว ซึ่งลูกกุ้งในวัยเล็กจะยังอาศัยอยู่กับแม่ โดยกินเศษอาหารที่แม่กินเหลือ เมื่อโตขึ้นจึงค่อยแยกจากไป

เป็นเครย์ฟิชที่แพร่กระจายพันธุ์เฉพาะซีกโลกทางใต้ เช่น ทวีปอเมริกาใต้ เช่น อุรุกวัย, บราซิล, ชิลี, เกาะมาดากัสการ์, ทวีปออสเตรเลีย และอิเรียนจายา เป็นต้น

โดยสมาชิกที่สำคัญของวงศ์นี้ชนิดหนึ่ง คือ *([[:En:Astacopsis gouldi]])* จัดเป็นกุ้งน้ำจืดที่มีขนาดใหญ่ที่สุดในโลก พบทางตอนเหนือของเกาะแทสมาเนีย มีขนาดใหญ่ที่สุดที่เคยบักทึกไว้ยาว 80 เซนติเมตร น้ำหนักกว่า 5 กิโลกรัม มีอายุยืนยาวถึง 40 ปี แต่ปัจจุบันตัวที่มีน้ำหนักกว่า 2 กิโลกรัมหาได้ยาก

## อ้างอิง

## แหล่งข้อมูลอื่น
*Parastacoidea 

หมวดหมู่:เครย์ฟิช
หมวดหมู่:วงศ์เครย์ฟิชออสเตรเลีย
นกเค้ากู่

**นกเค้ากู่** หรือ **นกฮูก** (; ) เป็นนกเค้าแมวชนิดหนึ่ง เป็นนกประจำถิ่นในเอเชียใต้จากตอนเหนือของประเทศปากีสถาน, ตอนเหนือของประเทศอินเดีย และเทือกเขาหิมาลัยไปทางตะวันออกถึงประเทศจีนตอนใต้  และบางตัวเป็นนกอพยพในฤดูหนาวที่พบในประเทศอินเดีย, ประเทศศรีลังกา และประเทศมาเลเซีย

นกเค้ากู่เป็นนกเค้าแมวขนาดเล็ก (23–25&nbsp;เซนติเมตร) มีปอยขนตั้งชันขึ้นบนหัวสองข้างหรือที่เรียกว่าหู ส่วนบนเป็นสีเทาหรือน้ำตาลขึ้นอยู่กับว่าเป็นชนิดย่อยชนิดไหน มีจุดสีน้ำตาลอมเหลืองจางๆ ส่วนล่างสีน้ำตาลอมเหลืองมีลายขีดสีเข้ม  วงหน้าสีออกขาวหรือสีเนื้อ มีสร้อยคอสีเนื้อหรือน้ำตาลอมเหลือง ตากลมโตสีส้มหรือสัน้ำตาล ปากสั้น สันปากโค้งลง ทั้งสองเพศคล้ายกัน

## อ้างอิง
* *Birds of India* by Grimmett, Inskipp and Inskipp, ISBN 0-691-04910-6
* *Owls of the Northern Hemisphere*, Karel Voous, ISBN 0-00-219493-7

## แหล่งข้อมูลอื่น

หมวดหมู่:สัตว์ป่าคุ้มครอง
กู่
หมวดหมู่:นกที่พบในประเทศไทย
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
กุฏิฤๅษีบ้านหนองบัวราย

thumb|กุฏิฤๅษีบ้านหนองบัวราย
**กุฏิฤๅษีบ้านหนองบัวราย** หรือ **ปราสาทหนองกง** เป็นปราสาทหินขนาดเล็กรูปแบบอโรคยาศาล ตั้งอยู่ในเขตบ้านหนองบัวราย หมู่ที่ 7 ตำบลจรเข้มาก อำเภอประโคนชัย จังหวัดบุรีรัมย์

## ประวัติและความสำคัญ
สันนิษฐานว่ากุฏิฤๅษีบ้านหนองบัวรายสร้างขึ้นในช่วงต้นพุทธศตวรรษที่ 17 ซึ่งตรงกับรัชสมัยพระเจ้าชัยวรมันที่ 7 แห่งจักรวรรดิเขมร เพื่อเป็นอโรคยาศาล ซึ่งเป็นสถานที่ที่ใช้ปรุงยา และยังเป็นที่พักแก่ผู้เดินทางมาแสวงบุญที่ปราสาทเมืองต่ำ

กรมศิลปากรขึ้นทะเบียนกุฏิฤๅษีบ้านหนองบัวรายเป็นโบราณสถานเมื่อวันที่ 8 มีนาคม พ.ศ. 2478 และประกาศกำหนดขอบเขตโบราณสถานเมื่อวันที่ 21 ตุลาคม พ.ศ. 2525 โดยมีเนื้อที่ประมาณ 1 ไร่ 3 งาน 71 ตารางวา

## ลักษณะ
ปราสาทหลังนี้ หันหน้าไปทางทิศตะวันออก ปรางค์ประธานมีฐานเป็นรูปสี่เหลี่ยมย่อมุมกว้าง 5 เมตร องค์ประธานเป็นศิลาแลง ด้านทิศตะวันออกมีกรอบประตูเป็นหินทรายด้านหน้าทำเป็นมุขยื่นออกมา ด้านที่เหลือทำเป็นประตูหลอก รอบ ๆ ตัวปราสาทมองเห็นร่องรอยของกำแพงศิลาแลงอยู่โดยรอบแต่พังทลายลงมาเกือบทั้งหมดยังคงอยู่เฉพาะส่วนฐาน ด้านบนของปรางค์ประธานฝั่งทิศตะวันตก มีรูปจำหลักเทพประจำทิศคือพระยมทรงควาย มีบรรณาลัยทรงสี่เหลี่ยมสร้างด้วยศิลาแลงอยู่ภายในกำแพง ประดับด้วยหินสลักรูปนาค แต่เนื่องจากศิลปะการสลักและลวดลายต่าง ๆ ไม่สอดคล้องกับสถาปัตยกรรมอื่น ๆ จึงสันนิษฐานว่าอาจมีการบูรณะขึ้นในภายหลังในช่วงประมาณพุทธศตวรรษที่ 18

## อ้างอิง

## แหล่งข้อมูลอื่น

หมวดหมู่:โบราณสถานในจังหวัดบุรีรัมย์
กุฏิฤๅษีบ้านหนองบัวราย
หมวดหมู่:สิ่งก่อสร้างในอำเภอประโคนชัย
กุฏิฤๅษีบ้านโคกเมือง

กุฏิฤๅษีบ้านโคกเมือง|thumb
**กุฏิฤๅษีบ้านโคกเมือง** เป็นปราสาทหินขนาดเล็ก ตั้งอยู่ที่บ้านโคกเมือง (ระหว่างท้องที่หมู่ที่ 6, 9, 15) ตำบลจรเข้มาก อำเภอประโคนชัย จังหวัดบุรีรัมย์ สร้างขึ้นราวพุทธศตวรรษที่ 16-25 เพื่อเป็นอโรคยาศาลสำหรับผู้ที่เดินมาประกอบพิธีกรรมที่ปราสาทเมืองต่ำ เนื่องจากอยู่ไม่ไกลจากปราสาทเมืองต่ำ บางคนจึงเรียกอีกชื่อหนึ่งว่า *กุฏิฤๅษีเมืองต่ำ* ปราสาทแห่งนี้อาจได้รับการปรับปรุงอีกครั้งเมื่อประมาณพุทธศตวรรษที่ 18 เนื่องจากพบชิ้นงานสถาปัตยกรรมที่ไม่สอดคล้องกับสถาปัตยกรรมตัวอื่น ๆ

## ลักษณะ
ปราสาทประกอบไปด้วยปรางค์ศิลาแลง ด้านหน้าทำเป็นมุขยื่นออกมา มีบรรณาลัยสร้างด้วยศิลาแลง ล้อมรอบด้วยกำแพง

## ภาพกุฎิฤๅษีบ้านโคกเมือง

ไฟล์:กุฎิฤๅษีบ้านโคกเมือง 2556.jpg|กุฎิฤๅษีบ้านโคกเมือง
ไฟล์:กุฏิฤๅษีบ้านโคกเมือง-1.jpg|กุฎิฤๅษีบ้านโคกเมือง


 

หมวดหมู่:โบราณสถานในจังหวัดบุรีรัมย์
กุฏิฤๅษีบ้านโคกเมือง
หมวดหมู่:สิ่งก่อสร้างในอำเภอประโคนชัย
พฤณท์ สุวรรณทัต

พลเอก **พฤณท์ สุวรรณทัต** (เกิด 24 เมษายน พ.ศ. 2495) เป็นนายทหารบกและนักการเมืองชาวไทย อดีตรัฐมนตรีช่วยว่าการกระทรวงคมนาคม ในรัฐบาลยิ่งลักษณ์ ชินวัตร ชุดที่ 3 อดีตที่ปรึกษาศูนย์รักษาความสงบ ในรัฐบาล ยิ่งลักษณ์ ชินวัตร เป็น อดีตผู้บัญชาการกองพลที่ 1 รักษาพระองค์ กองทัพภาคที่ 1  อดีตนายทหารราชองครักษ์พิเศษและเป็นนักเรียนเตรียมทหารรุ่นที่ 10

## ประวัติ
พล.อ.พฤณท์ เกิดเมื่อวันที่ 24 เมษายน พ.ศ. 2495 เป็นบุตรคนที่สามของ พล.อ.ทวนทอง สุวรรณทัต อดีตปลัดกระทรวงกลาโหม และสุขุมพรรณ สุวรรณทัต มีพี่น้อง 4 คน ได้แก่ 
* พลเอก พฤทธิ์ สุวรรณทัต (ตท.10) อดีตเสนาธิการศูนย์การอุตสาหกรรมป้องกันประเทศและพลังงานทหาร
* พลเอก พฤกษ์ สุวรรณทัต (ตท.10) อดีตนายทหารฝ่ายเสนาธิการประจำรัฐมนตรีว่าการกระทรวงกลาโหมอดีตที่ปรึกษาสำนักงานปลัดกระทรวงกลาโหม 
* พลเอก พฤณท์ สุวรรณทัต (ตท.10) อดีตรัฐมนตรีช่วยว่าการกระทรวงคมนาคม 
* พลเอก พฤษภะ สุวรรณทัต (ตท.19) อดีตเจ้ากรมการพลังงานทหาร ศูนย์การอุตสาหกรรมป้องกันประเทศและพลังงานทหาร ตุลาการทหารสูงสุด 
* พลโท พันลึก สุวรรณทัต (ตท.21) อดีตหัวหน้าสำนักปลัดกระทรวงกลาโหม อดีตผู้ทรงคุณวุฒิพิเศษสำนักงานปลัดกระทรวงกลาโหม และราชองครักษ์เวร

จบการศึกษาจากโรงเรียนเตรียมทหาร รุ่นที่ 10 (ตท.10) เป็นเพื่อนร่วมรุ่นกับ พ.ต.ท.ทักษิณ ชินวัตร อดีตนายกรัฐมนตรี, พล.อ.ทรงกิตติ จักกาบาตร์, พล.อ.อนุพงษ์ เผ่าจินดา, พล.ร.อ.กำธร พุ่มหิรัญ เป็นต้น และเป็นลูกพี่ลูกน้องกับ พล.อ.อ.สุกำพล สุวรรณทัต รัฐมนตรีว่าการกระทรวงกลาโหม 

ด้านชีวิตครอบครัว พล.อ.พฤณท์ สมรสกับนางธาราณี สุวรรณทัต มีบุตรสาว 2 คน คือ 
* นางสาวปาลิตา สุวรรณทัต สมรสกับ นายจักรพันธ์ เลิศวิเศษปัญญา 
* นางสาวลริสสา สุวรรณทัต

## การทำงาน
พล.อ.พฤณท์ เคยดำรงตำแหน่งผู้บัญชาการกองพลที่ 1 รักษาพระองค์ (พล.1 รอ.), หัวหน้าฝ่ายเสนาธิการ (เสธ.) ประจำรัฐมนตรีว่าการกระทรวงกลาโหม และกรรมการบริษัท วิทยุการบินแห่งประเทศไทย จำกัด ต่อมาเมื่อวันที่ 27 ตุลาคม พ.ศ. 2555 หลังเกษียณอายุราชการแล้วได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในสมัยที่ยิ่งลักษณ์ ชินวัตร เป็นนายกรัฐมนตรี

## เครื่องราชอิสริยาภรณ์

## อ้างอิง

หมวดหมู่:สกุลสุวรรณทัต
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:บุคคลจากโรงเรียนเตรียมทหาร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
นกเค้าป่าหลังจุด

**นกเค้าป่าหลังจุด** () เป็นนกเค้าแมวในสกุล *[[Strix (genus)|Strix]]*  มีการกระจายพันธุ์ค่อนข้างแปลก เนื่องจากพบในที่ไม่ต่อเนื่องในหลายพื้นที่รอบเกาะบอร์เนียว แต่กลับไม่พบบนเกาะ

มีสามชนิดย่อยคือ:
* *Strix seloputo seloputo* - พบในภาคใต้ของประเทศพม่าและภาคกลางของประเทศไทยไปถึงประเทศสิงคโปร์ รวมถึงแจมบิ  (เกาะสุมาตรา) และเกาะชวา
* *Strix seloputo baweana* - เป็นสิ่งมีชีวิตเฉพาะถิ่นบนเกาะบาเวียนนอกชายฝั่งทางตอนเหนือของเกาะชวา
* *Strix seloputo wiepkini* - หมู่เกาะคาลาเมียน  และพาลาวัน  (ประเทศฟิลิปปินส์)

## อ้างอิง

* Holt, Denver W., Berkley, Regan; Deppe, Caroline; Enríquez Rocha, Paula L.; Olsen, Penny D.; Petersen, Julie L.; Rangel Salazar, José Luis; Segars, Kelley P. & Wood, Kristin L. (1999) : 94. Spotted Wood Owl. *In:* del Hoyo, J.; Elliott, A. & Sargatal, J. (eds) : *[[Handbook of Birds of the World]], Volume 5: Barn-owls to Hummingbirds*: 197, plate 12. Lynx Edicions, Barcelona. ISBN 84-87334-25-3
* König, Claus; Weick, Friedhelm & Becking, Jan-Hendrik (1999) : *Owls: A guide to the owls of the world.* Yale University Press, New Haven. ISBN 0-300-07920-6
* Lewis, Deane P. (2005) : OwlPages.com Owl Species ID: 130.010.000 - Spotted Wood Owl - ''Strix seloputo''. Version of 2005-APR-21. Retrieved 2007-AUG-16.

## แหล่งข้อมูลอื่น

หมวดหมู่:วงศ์นกเค้าแมว
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
บารายเมืองต่ำ (ทะเลเมืองต่ำ)

thumbnail|บารายเมืองต่ำ|400px
[thumbnail|[ปราสาทเมืองต่ำ|300px]]

**บารายเมืองต่ำ** สร้างขึ้นในสมัยเดียวกับปราสาทเมืองต่ำ คือประมาณพุทธศตวรรษที่ 16 เป็นอ่างเก็บน้ำขนาดใหญ่ อยู่บริเวณเหนือตัวปราสาท เป็นสถานที่กักเก็บน้ำ เพื่อใช้ในสาธารณูปโภคในสมัยนั้น

 

หมวดหมู่:โบราณสถานในจังหวัดบุรีรัมย์
หมวดหมู่:สิ่งก่อสร้างในอำเภอประโคนชัย
กุ้งแดง

**กุ้งแดง** หรือ **กุ้งญี่ปุ่น** () เป็นกุ้งน้ำจืดจำพวกเครย์ฟิชชนิดหนึ่ง มีรูปร่างบึกบึน ก้ามใหญ่โตแข็งแรง มีหนามเป็นตุ่มทั้งที่ก้ามทั้ง 2 ข้าง และบริเวณส่วนหัว มีขนาดยาวเต็มที่ได้ถึง 5.5–12 เซนติเมตร (2.2–4.7 นิ้ว) น้ำหนัก 50 กรัม เป็นกุ้งน้ำจืดที่กระจายพันธุ์อยู่ในแหล่งน้ำจืดต่าง ๆ ของรัฐลุยเซียนา ทางตอนใต้ของสหรัฐอเมริกา

มีสีดั้งเดิมเป็นสีแดงเข้มทั้งตัว ใต้ท้องจะเป็นสีเหลืองอ่อน เดิมใช้เป็นกุ้งเพื่อการบริโภคในท้องถิ่น และได้รับความนิยมแพร่หลายออกไปในหลายพื้นที่ รวมถึงนอกสหรัฐอเมริกา จนกลายเป็นปัญหาสิ่งแวดล้อมในฐานะที่เป็นชนิดพันธุ์ต่างถิ่น เช่น ประเทศญี่ปุ่น และเป็นที่นิยมในการเลี้ยงเป็นสัตว์เลี้ยงในตู้ปลา ซึ่งมีการเพาะเลี้ยงกันมาอย่างยาวนานกว่า 30 ปีแล้ว โดยการขยายพันธุ์ทำได้ง่าย กุ้งจะเริ่มผสมพันธุ์ได้ตั้งแต่มีขนาด 2 นิ้วขึ้นไป แต่ละครั้งจะวางไข่ได้ 300 ฟอง โดยตัวเมียจะใช้เวลาฟักไข่จนออกเป็นตัวประมาณ 30 วัน ลูกกุ้งวัยอ่อนมีขนาดประมาณ 2–3 มิลลิเมตร ซึ่งในปัจจุบันได้มีการกลายพันธุ์ออกเป็นกุ้งสีสันต่าง ๆ สวยงามกว่าสีดั้งเดิมในธรรมชาติ เช่น สีฟ้า, สีส้มสด, สีขาวปลอด โดยมีชื่อเรียกต่าง ๆ กันออกไปในเชิงการค้า เช่น "White spot", "Blue spot" เป็นต้น

## อ้างอิง

## แหล่งข้อมูลอื่น
* ''Procambarus clarkii'' 

หมวดหมู่:เครย์ฟิช
กุ้งเรนโบว์

**กุ้งเรนโบว์** หรือ **กุ้งก้ามแดง** (; ) เป็นกุ้งน้ำจืดจำพวกเครย์ฟิชชนิดหนึ่ง จัดอยู่ในวงศ์เครย์ฟิชออสเตรเลีย (Parastacidae)

กุ้งเรนโบว์มีสีสันค่อนข้างหลากหลาย ตั้งแต่สีฟ้า, น้ำเงิน, น้ำเงินอมเขียว, น้ำตาลอมเขียว, สีเขียวหยก, น้ำตาลเข้ม มีลักษณะเด่น คือ มีก้ามที่เรียวยาว ไม่มีหนาม และมีแถบสีแดงที่ก้าม มีความยาวเต็มที่ตั้งแต่ประมาณ 8-12 นิ้ว ไม่นับก้าม โดยขณะที่ยังไม่โตเต็มวัยก้ามจะเป็นสีน้ำเงิน

แพร่กระจายพันธุ์ทางตอนใต้ของรัฐควีนส์แลนด์ และทางทิศตะวันออกเฉียงเหนือของรัฐนิวเซาท์เวลส์ ในประเทศออสเตรเลีย โดยจะหลบซ่อนอยู่ตามโขดหิน, ขอนไม้ หรือวัสดุต่าง ๆ ใต้น้ำ ในแหล่งน้ำจืดทั่วไป

เป็นกุ้งที่ได้รับความนิยมอย่างกว้างขวางในการเลี้ยงเพาะขยายพันธุ์ในการที่ใช้บริโภคเป็นอาหารทั้งในประเทศออสเตรเลีย และประเทศจีน ต่อมาได้มีการเลี้ยงเป็นสัตว์เลี้ยงในตู้ปลาเหมือนปลาสวยงามอีกด้วย ซึ่งปัจจุบันได้มีการเพาะขยายพันธุ์จนมีสีสันต่าง ๆ สวยงามกว่าสีดั้งเดิมในธรรมชาติ เช่น สีน้ำเงินเข้ม เป็นต้น ซึ่งในหลายประเทศได้กลายเป็นชนิดพันธุ์ต่างถิ่นที่มีการรุกรานสิ่งแวดล้อมทางน้ำของประเทศนั้น ๆ ด้วย ในประเทศไทยมีการนำเข้ากุ้งชนิดนี้เข้ามาจากออสเตรเลียตั้งแต่ปี พ.ศ. 2548 ด้วยการเลี้ยงเพาะขยายพันธุ์ในที่เลี้ยง เมื่อมีขนาดได้ 2 นิ้ว จึงย้ายไปเลี้ยงต่อในนาข้าวที่โครงการหลวง ดอยอินทนนท์ เพื่อนำเข้าส่งขายตามภัตตาคารต่าง ๆ 

## อ้างอิง

## แหล่งข้อมูลอื่น
* Crayfish ความงามที่น่าเกรงขาม ของ มังกรน้ำจืด 
* ฟาร์มกุ้งก้ามแดง กำแพงเพชร
หมวดหมู่:วงศ์เครย์ฟิชออสเตรเลีย
หมวดหมู่:ชนิดพันธุ์ต่างถิ่น
มานุษยวิทยาสื่อ

**มานุษยวิทยาสื่อ** หรือ **มานุษยวิทยาสื่อมวลชน** เป็นสาขาวิชาในมานุษยวิทยาสังคมหรือมานุษยวิทยาวัฒนธรรมที่เน้นใช้วิธีการทางชาติพันธุ์นิพนธ์ในการศึกษาผู้ผลิต ผู้ชม และแง่มุมทางสังคมวัฒนธรรมอื่นๆ ของสื่อมวลชน

## แหล่งข้อมูลอื่น
*
*European Association of Social Anthropologists (EASA) Media Anthropology Network

หมวดหมู่:มานุษยวิทยาวัฒนธรรม
หมวดหมู่:มานุษยวิทยาทัศนา
หมวดหมู่:มานุษยวิทยา
กุ้งอิเล็กทริกบลู

**กุ้งอิเล็กทริกบลู** (; ) กุ้งน้ำจืดจำพวกเครย์ฟิชชนิดหนึ่ง ในวงศ์เครย์ฟิชออสเตรเลีย (Parastacidae)

กุ้งเครย์ฟิชออสเตรเลียมีความยาวประมาณ 30 เซนติเมตร พบกระจายพันธุ์ในแม่น้ำของรัฐเวสเทิร์นออสเตรเลีย ประเทศออสเตรเลีย เป็นกุ้งที่มีสีสันสวยงามมาก โดยจะมี 2 สีหลักด้วยกัน คือ สีน้ำตาลและสีน้ำเงินเข้มอมม่วง เป็นกุ้งที่ใช้เพาะเลี้ยงเพื่อการบริโภค และเลี้ยงเป็นสัตว์เลี้ยงสวยงาม โดยเฉพาะในชนิดสีน้ำเงินม่วง ในชื่อ "อิเล็กทริกบลู" จัดเป็นกุ้งที่มีราคาแพง และเลี้ยงให้รอดได้ยาก เพราะอาศัยอยู่ในน้ำที่มีอุณหภูมิค่อนข้างเย็น คือ 21-25 องศาเซลเซียส

## อ้างอิง

## แหล่งข้อมูลอื่น

หมวดหมู่:วงศ์เครย์ฟิชออสเตรเลีย
ยุคล ลิ้มแหลมทอง

นายสัตวแพทย์ **ยุคล ลิ้มแหลมทอง** กรรมการผู้ทรงคุณวุฒิในคณะกรรมการอาหารแห่งชาติ ในรัฐบาล แพทองธาร ชินวัตร กรรมการสภามหาวิทยาลัยเกษตรศาสตร์ อดีตรองนายกรัฐมนตรี และอดีตรัฐมนตรีว่าการกระทรวงเกษตรและสหกรณ์ ในรัฐบาลยิ่งลักษณ์ ชินวัตร และเป็นอดีตปลัดกระทรวงเกษตรและสหกรณ์

## ประวัติ
ยุคล เกิดเมื่อวันที่ 12 เมษายน พ.ศ. 2493 เป็นบุตรนายคงเอี่ยม แซ่ลิ้ม กับนางยุพดี นโรดม ยุคล ลิ้มแหลมทอง ด้านครอบครัวสมรสกับนาวาอากาศเอกหญิง สุวัฒนา ลิ้มแหลมทอง (สกุลเดิม: สิทธิสุข) มีบุตร 1 คน คือ ธรรมสิริ ลิ้มแหลมทอง

สำเร็จการศึกษาระดับปริญญาตรี คณะสัตวแพทย์ศาสตร์ และปริญญาโท คณะวิทยาศาสตร์ สาขาสัตวศาสตร์ จากมหาวิทยาลัยเกษตรศาสตร์ และผ่านการอบรมหลักสูตรจากวิทยาลัยป้องกันราชอาณาจักร รุ่นที่ 43

## การทำงาน
ยุคล เข้ารับราชการเมื่อปี พ.ศ. 2517 ในตำแหน่งนายสัตวแพทย์โท ประจำกองอาหารสัตว์ กรมปศุสัตว์ ต่อมาในปี พ.ศ. 2535 ได้รับแต่งตั้งเป็นผู้อำนวยการกอง และเป็นรองอธิบดีกรมปศุสัตว์ ในปี พ.ศ. 2539 กระทั่งได้รับแต่งตั้งเป็นอธิบดีกรมปศุสัตว์ ในปี พ.ศ. 2545 และได้รับแต่งตั้งเป็นปลัดกระทรวงเกษตรและสหกรณ์ ตั้งแต่วันที่ 1 ตุลาคม พ.ศ. 2552

ยุคล ได้รับการคัดเลือกจากองค์การโรคระบาดสัตว์ระหว่างประเทศ (OIE) ให้ได้รับรางวัล OIE Meritorrious Award เมื่อวันที่ 22 พฤษภาคม พ.ศ. 2554 นับเป็นคนไทยคนแรกที่ได้รับรางวัลระดับโลกในครั้งนี้ จากผลงานโดดเด่นในการแก้ไขปัญหาและควบคุมโรคไข้หวัดนกในช่วงที่มีการระบาดในประเทศไทยและระบาดทั่วโลก

### งานการเมือง
ยุคล ได้รับโปรดเกล้าฯ แต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลยิ่งลักษณ์ ชินวัตร เมื่อเดือนตุลาคม พ.ศ. 2555 และได้รับโปรดเกล้าฯ ให้ดำรงตำแหน่งรองนายกรัฐมนตรีอีกตำแหน่งหนึ่ง เมื่อวันที่ 2 เมษายน พ.ศ. 2556 (แทนชุมพล ศิลปอาชา)

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:ปลัดกระทรวงเกษตรและสหกรณ์ไทย
หมวดหมู่:สัตวแพทย์ชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:บุคคลจากคณะสัตวแพทยศาสตร์ มหาวิทยาลัยเกษตรศาสตร์
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากกรุงเทพมหานคร
หมวดหมู่:พรรคชาติไทยพัฒนา
นกเค้าป่าสีน้ำตาล

**นกเค้าป่าสีน้ำตาล** () เป็นนกเค้าแมวประจำถิ่นในเอเชียใต้จากประเทศอินเดียและประเทศศรีลังกา ไปทางตะวันออกถึงทางตะวันตกของประเทศอินโดนีเซียและตอนใต้ของประเทศจีน

นกเค้าป่าสีน้ำตาลเป็นนกขนาดกลาง (45–57&nbsp;เซนติเมตร) ตาน้ำตาลเข้ม ปากเทาดำ วงหน้าสีน้ำตาลแกมส้มเข้ม หัวและลำตัวด้านบนเทาดำแซมน้ำตาลเข้ม มีจุดขาวและขาวแกมฟ้าที่หัวและลำตัวด้านบน ลำตัวด้านล่างขาวมีลายขวางสีน้ำตาลเข้มแกมดำ แข้งและตีนมีขนคลุม ร้องดัง "ฮู-ฮู-ฮู-ฮู-ฮู-ฮู-ฮู" ทุ้มสั่นระรัว

## อ้างอิง

* Grimmett, Richard; Inskipp, Carol, Inskipp, Tim & Byers, Clive (1999) : *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6
* Holt, Denver W., Berkley, Regan; Deppe, Caroline; Enríquez Rocha, Paula L.; Olsen, Penny D.; Petersen, Julie L.; Rangel Salazar, José Luis; Segars, Kelley P. & Wood, Kristin L. (1999) : 96. Brown Wood Owl. *In:* del Hoyo, J.; Elliott, A. & Sargatal, J. (eds) : *[[Handbook of Birds of the World]], Volume 5: Barn-owls to Hummingbirds*: 197-198, plate 12. Lynx Edicions, Barcelona. ISBN 84-87334-25-3
* คู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 2 รศ.โอภาส ขอบเขตต์

## แหล่งข้อมูลอื่น

หมวดหมู่:วงศ์นกเค้าแมว
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
นกเค้าแมวหูสั้น

thumb|''Asio flammeus flammeus''

**นกเค้าแมวหูสั้น** () เป็นนกเค้าแมวชนิดหนึ่งในสกุล *[[Asio]]* กระจายพันธุ์เกือบทั่วโลกยกเว้นทวีปแอนตาร์กติกาและประเทศออสเตรเลีย มักพบในพื้นที่เปิดโล่งในชนบทและทุ่งหญ้า ชื่อ  *flammeus* มาจากภาษาละตินที่แปลว่า "เปลวไฟ หรือสีของไฟ"

## ลักษณะ
นกเค้าแมวหูสั้นเป็นนกเค้าแมวขนาดกลาง ยาว  และหนัก  ปีกกว้าง  วงหน้าสีน้ำตาลค่อนข้างกลม เว้าบริเวณหัวคิ้ว กระจุกขนคล้ายหูสั้นๆ บางครั้งสังเกตยาก ตาเหลือง ขนรอบตาดำ คิ้วขาว ขนลำตัวน้ำตาลออกแดงมีลายดำกระจาย ขณะบินคล้ายนกแสกแต่ปีกยาว สีน้ำตาลคล้ำกว่ามีลายแถบดำ ใต้ปีกขาวมีแถบดำชัดเจน ตัวเมียใหญ่กว่าตัวผู้เล็กน้อย

## ชนิดย่อย
ปัจจุบัน มีสิบชนิดย่อยที่ได้รับการยอมรับ:
* *Asio flammeus bogotensis*  (Chapman, 1915)
* *Asio flammeus domingensis*  (Statius Müller, 1776)
* *Asio flammeus flammeus*  (Pontoppidan, 1763)
* *Asio flammeus galapagoensis*  (Gould, 1837) - หมู่เกาะกาลาปาโกส
* *Asio flammeus pallidicaudus*  (Friedmann, 1949)
* *Asio flammeus ponapensis*  (Mayr, 1933)
* *Asio flammeus portoricensis*   (Ridgway, 1882)
* *Asio flammeus sandwichensis*   (A. Bloxam, 1827) - รัฐฮาวาย
* *Asio flammeus sanfordi*   (Bangs, 1919)
* *Asio flammeus suinda*  (Vieillot, 1817)

## อ้างอิง

* Alsop, Fred J. Birds of North America: Eastern Region. DK Publishing, Inc. NY:NY. 2001.
* Ehrlich, Paul R, David S Dobkin and Darryl Wheye. The Birder's Handbook: A Field Guide to the Natural History of North American Birds. Simon & Schuster Inc. NY:NY. 1988.
* Kaufman, Kenn. Kaufman Field Guide to Birds of North America. Houghton Mifflin Co. NY:NY. 2000.
* Davis, A. H. and R. J. Prytherch (1976) Field identification of Long-eared and Short-eared Owls *[[British Birds (magazine)|British Birds]]* 69: 281-7
* Kemp, J. B. (1982) Field identification of Long-eared and Short-eared Owls *[[British Birds (magazine)|British Birds]]* 75 (5) : 227
* Robertson, Iain S. (1982) Field identification of Long-eared and Short-eared Owls *[[British Birds (magazine)|British Birds]]* 75 (5) : 227-9
* Kemp, J. B. (1982) Tail-lengths of Long-eared and Short-eared Owls *[[British Birds (magazine)|British Birds]]* 75 (5) : 230
* คู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 2 รศ.โอภาส ขอบเขตต์

## แหล่งข้อมูลอื่น

* Short-eared Owl - ''Asio flammeus''  - USGS Patuxent Bird Identification InfoCenter
* 
* Riverhead, NY ''News Review'' article about the appearance of short-eared owls at EPCAL
* Ageing and sexing (PDF; 3.7 MB) by Javier Blasco-Zumeta & Gerd-Michael Heinze
* 
* 
* 
* 

หมวดหมู่:นกเค้าแมว
หูสั้น
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
เค้าแมวหูสั้น
หมวดหมู่:นกที่พบในประเทศปากีสถาน
กุ้งยับบี้น้ำจืด

**กุ้งยับบี้น้ำจืด** () เป็นสกุลของกุ้งน้ำจืดจำพวกเครย์ฟิชสกุลหนึ่ง ใช้ชื่อสกุลว่า *Cherax* ในวงศ์เครย์ฟิชออสเตรเลีย (Parastacidae)

กระจายพันธุ์ในประเทศออสเตรเลีย และบางส่วนในปาปัวนิวกินี มีรูปร่างโดยรวม คือ ตัวผู้มีก้ามขนาดใหญ่ แต่เรียวยาวไม่ใหญ่โตเหมือนเครย์ฟิชในวงศ์ Astacoidea และไม่มีหนามที่ก้าม ใต้ท้องตัวผู้จะมีอวัยวะเป็นรูปวงรีบริเวณโคนขาคู่ที่ 3 ซึ่งตัวเมียไม่มีและในวงศ์ Astacoidea ไม่มี ซึ่งอวัยวะส่วนนี้จะใช้สำหรับการผสมพันธุ์ และถ่ายสเปิร์มไปยังตัวเมีย โดยใช้เวลาผสมพันธุ์เพียงแค่ 1-2 นาทีเท่านั้น ตัวเมียวางไข่ได้ครั้งละ 300 ฟอง

อาศัยอยู่ในแหล่งน้ำต่าง ๆ ทั้ง คลอง, ลำธาร, แม่น้ำตลอดจนทะเลสาบ มีสีสันแตกต่างหลากหลายกันไป บางชนิดสามารถปรับตัวให้อยู่รอดได้ในช่วงฤดูแล้ง ด้วยการฝังตัวเองลงใต้โคลน เพื่อจนฝนตกลงมาอีกครั้งจึงค่อยโผล่ออกมา 

เป็นกุ้งที่ใช้ในการบริโภค มีการเพาะขยายพันธุ์ในฟาร์มของเอกชนอย่างกว้างขวาง และมีการเลี้ยงกันเป็นสัตว์เลี้ยงสวยงามแบบปลาสวยงามด้วย ซึ่งในบางชนิดก็มีการหลุดรอดออกสู่แหล่งน้ำธรรมชาติ กลายเป็นชนิดพันธุ์ต่างถิ่น

## การจำแนก
แบ่งออกได้เป็น 47 ชนิด

**[[Cherax albertisii]]*
**[[Cherax albidus]]*
**[[Cherax angustus]]*
**[[Cherax aruanus]]*
**[[Cherax barretti]]*
**[[Cherax bicarinatus]]*
**[[Cherax boesemani]]*
**[[Cherax boschmai]]*
**[[Cherax buitendijkae]]*
**[[Cherax cairnsensis]]*
**[[Cherax cartalacoolah]]*
**[[Cherax communis]]*
**[[Cherax crassimanus]]*
**[[Cherax cuspidatus]]*
**[[Cherax davisi]]*
**[[Cherax depressus]]*
**[[Cherax destructor]]*
**[[Cherax dispar]]*
**[[Cherax esculus]]*
**[[Cherax glaber]]*
**[[Cherax glabrimanus]]*
**[[Cherax gladstonensis]]*
**[[Cherax holthuisi]]*
**[[Cherax longipes]]*
**[[Cherax lorentzi]]*
**[[Cherax misolicus]]*
**[[Cherax murido]]*
**[[Cherax neocarinatus]]*
**[[Cherax neopunctatus]]*
**[[Cherax nucifraga]]*
**[[Cherax pallidus]]*
**[[Cherax paniaicus]]*
**[[Cherax papuanus]]*
**[[Cherax parvus]]*
**[[Cherax peknyi]]*
**[[Cherax plebejus]]*
**[[Cherax preissii]]*
**[[Cherax punctatus]]*
**[[Cherax quadricarinatus]]*
**[[Cherax quinquecarinatus]]*
**[[Cherax rhynchotus]]*
**[[Cherax robustus]]*
**[[Cherax rotundus]]*
**[[Cherax solus]]*
**[[Cherax tenuimanus]]*
**[[Cherax urospinosus]]*
**[[Cherax wasselli]]*

## อ้างอิง

## แหล่งข้อมูลอื่น

หมวดหมู่:วงศ์เครย์ฟิชออสเตรเลีย
สนามกีฬากลางจังหวัดสมุทรสงคราม

**สนามกีฬากลางจังหวัดสมุทรสงคราม** เป็นสนามที่สามารถใช้ได้หลายประเภท ตั้งอยู่ในจังหวัดสมุทรสงคราม ประเทศไทย โดยปัจจุบันเป็นสนามเหย้าของสโมสรฟุตบอลสมุทรสงคราม ซิตี้ โดยมีความจุประมาณ 6,000 ที่นั่ง

## อ้างอิง

หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในจังหวัดสมุทรสงคราม
หมวดหมู่:สโมสรฟุตบอลสมุทรสงคราม
หมวดหมู่:สิ่งก่อสร้างในอำเภอเมืองสมุทรสงคราม
นกลุมพู

**นกลุมพู** (อังกฤษ: Green imperial pigeon; ) เป็นนกในวงศ์นกพิราบและนกเขา (Columbidae) เป็นนกประจำถิ่นที่มีการกระจายพันธุ์กว้างในเขตร้อนของเอเชียใต้ จากประเทศอินเดียไปทางตะวันออกถึงประเทศอินโดนีเซีย

นกลุมพูเป็นนกในวงศ์นี้ที่มีขนาดใหญ่ ยาว 45 เซนติเมตร มีหัว และลำตัวด้านล่างเทา แข้งและตีนแดง หลัง ปีก และหางเขียวเหลือบเป็นมัน คล้ายนกมูม แต่ไม่มีแถบสีคล้ำพาดกลางหาง ก้นและขนคลุมใต้หางน้ำตาลเข้ม เสียงร้องดัง "ฮอู่-ฮอู่" และ "ฮุค-ฮุค-ฮอู่" ก้องดัง

ถือเป็นสัตว์ป่าคุ้มครองในประเทศไทย

## อ้างอิง

* *Birds of India* by Grimmett, Inskipp and Inskipp, ISBN 0-691-04910-6
* คู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 2 รศ.โอภาส ขอบเขตต์

## แหล่งข้อมูลอื่น

หมวดหมู่:วงศ์นกพิราบและนกเขา
หมวดหมู่:สัตว์ป่าคุ้มครอง
หมวดหมู่:นกที่พบในประเทศไทย
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
สมาชิกสภาผู้แทนราษฎรจังหวัดบุรีรัมย์

**จังหวัดบุรีรัมย์** มีเขตเลือกตั้งสมาชิกสภาผู้แทนราษฎร 10 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 10 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดบุรีรัมย์มีสมาชิกสภาผู้แทนราษฎรคนแรก คือ **หลวงศักดิรณการ (นาค ปิตะเสน)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 8 สมัย ได้แก่ นายปณวัตร เลี้ยงผ่องพันธุ์
* สมาชิกสภาผู้แทนราษฎรสตรีคนแรกของจังหวัดบุรีรัมย์ คือ นางกรุณา ชิดชอบ (จากการเลือกตั้ง พ.ศ. 2539)
* ตระกูลการเมืองที่ได้รับเลือกตั้งมากที่สุด คือ
** **ชิดชอบ** (5 คน) ได้แก่ นายชัย ชิดชอบ นายเนวิน ชิดชอบ นางกรุณา ชิดชอบ นายศักดิ์สยาม ชิดชอบ และนายไชยชนก ชิดชอบ

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–3; พ.ศ. 2476–2481

### ชุดที่ 4; พ.ศ. 2489

:
:
:

### ชุดที่ 5–7; พ.ศ. 2491–2492

### ชุดที่ 8–9; พ.ศ. 2500

:
:
:

### ชุดที่ 10; พ.ศ. 2512

:
:

### ชุดที่ 11; พ.ศ. 2518

:
:
:
:

### ชุดที่ 12–13; พ.ศ. 2519–2522

:
:
:
:
:
:
:
:

### ชุดที่ 14; พ.ศ. 2526

:
:
:

### ชุดที่ 15–18; พ.ศ. 2529–2535

:
:
:
:
:
:
:
:

### ชุดที่ 19–20; พ.ศ. 2538–2539

:
:
:
:
:

### ชุดที่ 21–22; พ.ศ. 2544–2548

:
:
:
:

### ชุดที่ 23; พ.ศ. 2550

:
:
:
:
:
:

### ชุดที่ 24–25; พ.ศ. 2554–2562

:
:

### ชุดที่ 26—27; พ.ศ. 2566—2569

:

## รูปภาพ

File:Seri Itsarangkoon.jpg | นายเสรี อิศรางกูร ณ อยุธยา
ไฟล์:ชัย ชิดชอบ 2011.jpg | นายชัย ชิดชอบ
ไฟล์:Karoon Sai-ngam.JPG | นายการุณ ใสงาม
ไฟล์:Newin Chidchob.jpg | นายเนวิน ชิดชอบ
ไฟล์:Songsak Thongsri.jpg | นายทรงศักดิ์ ทองศรี
ไฟล์:Saksayam Chidchob.png |นายศักดิ์สยาม ชิดชอบ
ไฟล์:โสภณ ซารัมย์ 2026.jpg | นายโสภณ ซารัมย์
ไฟล์:จักรกฤษณ์ ทองศรี.jpg |นายจักรกฤษณ์ ทองศรี
ไฟล์:Chaichanok.jpg | นายไชยชนก ชิดชอบ


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* คณะกรรมการการเลือกตั้งจังหวัดบุรีรัมย์ 

บุรีรัมย์
หมวดหมู่:การเมืองจังหวัดบุรีรัมย์
จิมมี เบรดาห์ล

**จิมมี เบรดาห์ล** (Jimmi Bredahl)นักมวยสากลชาวเดนมาร์ก เกิดเมื่อ 26 สิงหาคม พ.ศ. 2510 สถิติการชก 29 ครั้ง ชนะ 26 (น็อค 7) แพ้ 3 เป็นพี่ชายของจอห์นนี เบรดาห์ลที่เป็นแชมป์โลกรุ่นแบนตั้มเวทของสมาคมมวยโลก

## ประวัติ
เบรดาห์ลเริ่มชกมวยสากลอาชีพเมื่อ 17 มีนาคม พ.ศ. 2532 ชนะคะแนนเดส กาการิโน จากนั้นชกชนะรวดตลอดมา จน พ.ศ. 2535 จึงได้ครองแชมป์ยุโรปรุ่นซูเปอร์เฟเธอร์เวท และได้ครองแชมป์โลกรุ่นจูเนียร์ไลท์เวทขององค์กรมวยโลกในปีเดียวกันเมื่อเป็นฝ่ายชนะคะแนนแดเนียล ลอนดาส เบรดาห์ลป้องกันตำแหน่งไว้ได้ 1 ครั้ง ใน พ.ศ. 2536 จากนั้น ใน พ.ศ. 2537 เขาขึ้นชกป้องกันตำแหน่งกับออสการ์ เดอ ลา โฮยา ซึ่งเป็นนักมวยสากลสมัครเล่นทีมชาติสหรัฐที่ได้เหรียญทองในกีฬาโอลิมปิกมาก่อนที่จะหันมาชกมวยอาชีพ ปรากฏว่าเบรดาห์ลเป็นฝ่ายแพ้อาร์ทีดี​ เสียแชมป์ไป
 
หลังจากนั้น เบรดาห์ลขึ้นชิงแชมป์ยุโรปอีกครั้งแต่ไม่สำเร็จ เขายังชกมวยต่อมาจน พ.ศ. 2539 หลังจากที่ชิงแชมป์โลกรุ่นซูเปอร์เฟเธอร์เวท องค์กรมวยนานาชาติไม่สำเร็จ แพ้น็อค ทรอย ดอร์ซีย์ ยก 8 เมื่อ 18 ตุลาคม พ.ศ. 2539 จึงแขวนนวมไปในที่สุด

## เกียรติประวัติ
* แชมป์ยุโรปรุ่นซูเปอร์เฟเธอร์เวท
** ชิง 7 มีนาคม 2535 ชนะน็อค ปีแอร์ ลอว์ซีย์ ยก 11
* แชมป์โลกรุ่นจูเนียร์ไลท์เวท​ WBO
** ชิง 4 กันยายน 2535 ชนะคะแนนแดเนียล ลอนดาส
** ป้องกันแชมป์ครั้งที่ 1, 17 กันยายน 2536 ชนะคะแนน เรนาโต คอร์เน็ต
** เสียแชมป์ 5 มีนาคม 2537 แพ้อาร์ทีดี​ ออสการ์ เดอ ลา โฮยา ยก 10 
* เคยชิงแชมป์ต่อไปนี้แต่ไม่สำเร็จ
** ชิงแชมป์ยุโรปรุ่นซูเปอร์เฟเธอร์เวทเมื่อ 7 ตุลาคม 2537 แพ้คะแนน จาโคมัน โยมา

## อ้างอิง
* ฅนเหล็ก. *จิมมี่ เบรดาห์ล สิงห์หมัดซ้ายแดนโคนม.* นิตยสารมวยโลก ปีที่ 30 ฉบับที่ 1438 28 มีนาคม – 3 เมษายน 2555 หน้า 48 - 49
* สถิติการชก 
หมวดหมู่:นักมวยสากลชาวเดนมาร์ก
หมวดหมู่:แชมป์โลก WBO
หมวดหมู่:แชมป์มวยสากลทวีปยุโรป
ยึม กิจจแส

**ยึม กิจจแส** (Yim Guechse) เป็นนักเขียนชาวกัมพูชา ปัจจุบันอาศัยอยู่ในเยอรมัน เกิดเมื่อ 20 พฤศจิกายน พ.ศ. 2489 ที่พนมเปญ ไปศึกษาต่อที่เยอรมันตะวันออกใน พ.ศ. 2514 จบการศึกษาระดับปริญญาเอกจากมหาวิทยาลัยกาล-มักซ์ ทางด้านอักษรศาสตร์ใน พ.ศ. 2519 จากนั้นไปศึกษาทางด้านบรรณารักษ์ในเบอร์ลินตะวันตกจน พ.ศ. 2524 ผลงานเขียนที่สำคัญได้แก่ *รามเกียรติ์ในความงาม ยุววัยมายา* งานเขียนทั้งหมดเขียนด้วยภาษาเขมร และมีบางส่วนที่มีการแปลเป็นภาษาเยอรมัน ภาษาฝรั่งเศส และภาษาสเปน
## อ้างอิง
* บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
## แหล่งข้อมูลอื่น
* Page of Yim Guechse  
*  Poems of Guechse Yim 
* poem: „Vietnamese diplomatic lies“ in Khmer
* Poem: „Monks brawl“ in Khmer
* Publications of Guechse Yim in the catalogue of the Staatsbibliothek zu Berlin

หมวดหมู่:นักเขียนชาวกัมพูชา
หมวดหมู่:บุคคลจากพนมเปญ
สาโรช บัวศรี

ศาสตราจารย์ **สาโรช บัวศรี** (16 กันยายน พ.ศ. 2459 – 29 ตุลาคม พ.ศ. 2536) เป็นครู อาจารย์ และนักการศึกษาชาวไทย อดีตผู้อำนวยการโรงเรียนฝึกหัดครูชั้นสูง ปัจจุบันคือ มหาวิทยาลัยศรีนครินทรวิโรฒ และอดีตสมาชิกสภานิติบัญญัติแห่งชาติ

## ประวัติ
สาโรช บัวศรี เป็นบุตร ขุนประทุมสิริพันธ์ (เจริญ  บัวศรี)  กับนางประทุม สิริพันธ์ (เปล่ง) เกิดที่บ้านตำบลสั้นใน อำเภอเมือง จังหวัดภูเก็ต เมื่อวันเสาร์ที่  16 กันยายน พ.ศ. 2459 สมรสกับอาจารย์ศิรี ศิริจรรยา บุตรีหลวงศรีรัตนากร 

## ตำแหน่ง
*ครูใหญ่ โรงเรียนภูเก็ตวิทยาลัย  จังหวัดภูเก็ต
*ผู้ช่วยอาจารย์ใหญ่ โรงเรียนฝึกหัดครูประถมพระนคร วังจันทร์เกษม ปัจจุบันคือ มหาวิทยาลัยราชภัฏพระนคร
*ผู้อำนวยการ โรงเรียนฝึกหัดครูชั้นสูง ปัจจุบันคือ มหาวิทยาลัยศรีนครินทรวิโรฒ  เมื่อ วันที่ 1 เมษายน พ.ศ. 2496

## ผลงาน
ศาสตราจารย์ ดร.สาโรช  บัวศรี ได้เสนอให้ตั้ง วิทยาลัยวิชาการศึกษา ขึ้น  เพื่อเปิดสอนหลักสูตร 2 ปี  สำหรับผู้ที่มีวุฒิ ป.ม. หรือเทียบเท่า 4 ปี    สำหรับผู้มีวุฒิป.ป. หรือเทียบเท่า ให้มีโอกาสได้เรียนปริญญาตรีทางวิชาชีพครู กระทรวงศึกษาธิการได้นำมติสุดท้ายของคณะรัฐมนตรีมาจัดตั้ง วิทยาลัยวิชาการศึกษา ขึ้นตามคำเสนอแนะของ ศาสตราจารย์ ดร.สาโรช  โดยตรง   และตราเป็นพระราชบัญญัติวิทยาลัยวิชาการศึกษา  ประกาศในราชกิจจานุเบกษา  เมื่อ วันที่ 16 กันยายน  พ.ศ. 2497

ศาสตราจารย์ ดร.สาโรช  เป็นผู้ใฝ่ใจศึกษาในเรื่องธรรมะอย่างแตกฉาน  และได้ริเริ่มนำเอาพุทธปรัชญามาเรียงถ้อยคำให้เป็นปรัชญาการศึกษาไทย  โดยมีวัตถุประสงค์ให้การศึกษาทั้งกระบวนการมีรากฐานสัมพันธ์กับพุทธศาสนา

ศาสตราจารย์ ดร.สาโรช บัวศรี เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

## เครื่องราชอิสริยาภรณ์

## อ้างอิง

3. ↑ ทำเนียบผู้บริหาร ดร.สาโรชบัวศรี | http://www.pkw.ac.th/pkw/about_s/old_boss/b17.htm

หมวดหมู่:สมาชิกสภานิติบัญญัติแห่งชาติ
หมวดหมู่:อธิการบดีมหาวิทยาลัยศรีนครินทรวิโรฒ
หมวดหมู่:ราชบัณฑิต
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะครุศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
ละครวิทยุ

**ละครวิทยุ** เป็นการแสดงละครโดยใช้เสียงอย่างเดียว เมื่อไม่มีภาพ จึงต้องขึ้นอยู่กับบทสนทนาโต้ตอบ ดนตรีและเอฟเฟ็กซ์เสียงเพื่อช่วยให้ผู้ฟังจินตนาการถึงตัวละครและนิยายออก ละครวิทยุอาจเป็นละครที่เขียนขึ้นเพื่อออกอากาศทางวิทยุโดยเฉพาะ ละครสารคดี งานบันเทิงคดีที่สร้างเป็นละคร หรือละครที่เดิมเขียนขึ้นเป็นละครเวที
นิคม ไวยรัชพานิช

**นิคม ไวยรัชพานิช** (เกิด 4 ตุลาคม พ.ศ. 2490) เป็นนักการเมืองชาวไทย ปัจจุบันดำรงตำแหน่งที่ปรึกษาผู้ว่าราชการกรุงเทพมหานคร (ชัชชาติ สิทธิพันธุ์) อดีตรองประธานรัฐสภาไทย อดีตประธานวุฒิสภา อดีตสมาชิกวุฒิสภาจังหวัดฉะเชิงเทรา

## ประวัติ
นิคม เกิดเมื่อวันที่ 4 ตุลาคม พ.ศ. 2490 ที่อำเภอท่าตะเกียบ จังหวัดฉะเชิงเทรา สำเร็จการศึกษาระดับมัธยมศึกษาตอนปลาย จากโรงเรียนอำนวยศิลป์ พระนคร ระดับปริญญาตรี คณะวิทยาศาสตร์ สาขาสุขาภิบาล จากมหาวิทยาลัยมหิดล ระดับปริญญาโท คณะวิทยาศาสตร์ คอมพิวเตอร์ศาสตร์ จากจุฬาลงกรณ์มหาวิทยาลัย และ M.PA. Public Affairs จากมหาวิทยาลัย San Jose State University สหรัฐอเมริกา

## การทำงาน
นิคม เคยรับราชการในสังกัดกรุงเทพมหานคร ตั้งแต่ปี พ.ศ. 2516 เคยดำรงตำแหน่งสูงสุดคือรองปลัดกรุงเทพมหานคร (ระดับ 10) ต่อมาหลังเกษียณอายุได้รับเลือกตั้งเป็นสมาชิกวุฒิสภา จังหวัดฉะเชิงเทรา ในการเลือกตั้ง พ.ศ. 2551 และได้รับเลือกจากวุฒิสภา ให้ดำรงตำแหน่งรองประธานวุฒิสภา คนที่ 1 เมื่อวันที่ 18 มีนาคม พ.ศ. 2551

จากนั้นในปี พ.ศ. 2555 ได้รับเลือกให้ดำรงตำแหน่งประธานวุฒิสภา โดยเอาชนะพิเชต สุนทรพิพิธ ด้วยคะแนน 77 ต่อ 69 นายนิคมได้ใช้อำนาจในฐานะประธานวุฒิสภาทุกวิถีทาง ในการผลักดันการแก้รัฐธรรมนูญให้ สว. ทั้งหมดมาจากการเลือกตั้ง อย่างไรก็ตามภายหลังศาลรัฐธรรมนูญวินิจฉัยว่าการแก้รัฐธรรมนูญประเด็นที่มาของสว. ไม่เป็นไปตามเจตจำนงค์ของรัฐธรรมนูญ คณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติเป็นเอกฉันท์ชี้มูลความผิดกรณีจงใจใช้อำนาจหน้าที่กระทำผิดบทบัญญัติรัฐธรรมนูญ มาตรา 270 ทำให้เขาต้องหยุดปฏิบัติหน้าที่ ในวันที่ 20 มีนาคม พ.ศ. 2557

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 18 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง ต่อมาในปี พ.ศ. 2565 ได้รับการแต่งตั้งเป็นที่ปรึกษาผู้ว่าราชการกรุงเทพมหานคร

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดฉะเชิงเทรา
หมวดหมู่:ข้าราชการกรุงเทพมหานคร
หมวดหมู่:นักการเมืองจากจังหวัดฉะเชิงเทรา
หมวดหมู่:ประธานวุฒิสภาไทย
หมวดหมู่:รองประธานวุฒิสภาไทย
หมวดหมู่:สมาชิกวุฒิสภาจังหวัดฉะเชิงเทรา
หมวดหมู่:พรรคสันติชน
หมวดหมู่:พรรคไทยรักษาชาติ
หมวดหมู่:บุคคลจากคณะวิทยาศาสตร์ มหาวิทยาลัยมหิดล
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ร.ท.ภ.
หมวดหมู่:ผู้ได้รับเหรียญจักรพรรดิมาลา
พระเจ้าเปิดโลก

**พระเจ้าเปิดโลก** หมายถึง เหตุการณ์ที่พระโคตมพุทธเจ้าเสด็จลงจากสวรรค์ชั้นดาวดึงส์ในพรรษาที่เจ็ดของพระองค์หลังจากที่เสด็จขึ้นไปแสดงพระธรรมเทศนา ในโอกาสนั้น ทรงสำแดงฉัพพรรณรังสี เป็นเหตุให้โลก (ภูมิ) ทั้งหลายตั้งแต่พรหมภูมิไปจนถึงนรกภูมิเปิดสว่างจนแลเห็นซึ่งกันและกันได้ ในการนี้ อาจหมายถึง

* วันเทโวโรหณะ - วันที่เกิดเหตุการณ์พระเจ้าเปิดโลกในพุทธกาล ตรงกับวันขึ้น 15 ค่ำ เดือน 11 ของทุกปี ตามปฏิทินจันทรคติ
* วันมหาปวารณา - วันสุดท้ายของการอยู่จำพรรษา 3 เดือน ตรงกับวันขึ้น 15 ค่ำ เดือน 11 (ตรงกับวันเทโวโรหณะ) ของทุกปี ตามปฏิทินจันทรคติ
* วันออกพรรษา (จริง) - วันสิ้นสุดการจำพรรษาพระวินัยบัญญัติ ตรงกับวันแรม 1 ค่ำ เดือน 11 (ถัดจากวันมหาปวารณา) ของทุกปี ตามปฏิทินจันทรคติ
* ตักบาตรเทโว - การทำบุญตักบาตรในวันเทโวโรหณะ (หรือถัดจากวันนั้นในที่บางแห่ง) เพื่อระลึกถึงเหตุการณ์พระเจ้าเสด็จลงจากเทวโลก
* ปางเปิดโลก - ชื่อพระพุทธรูปอิริยาบถหนึ่ง มีกริยาดังพระพุทธโคดมเมื่อเสด็จลงจากเทวโลกในเหตุการณ์พระเจ้าเปิดโลก
สมาชิกสภาผู้แทนราษฎรจังหวัดพิษณุโลก

**จังหวัดพิษณุโลก** มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพิษณุโลกมีสมาชิกสภาผู้แทนราษฎรคนแรก คือ **ขุนประเจตดรุณพันธ์ (เหล็ง ศุขโรจน์)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 10 สมัย ได้แก่ นายสุชน ชามพูนท
* สมาชิกสภาผู้แทนราษฎรสตรีคนแรกของจังหวัดพิษณุโลก คือ นางมยุรา มนะสิการ (จากการเลือกตั้ง พ.ศ. 2544)
* ตระกูลการเมืองที่ได้รับเลือกตั้งมากที่สุด คือ 
** **ไกรฤกษ์** (4 คน) ได้แก่ ร้อยโท จงกล ไกรฤกษ์, นายโกศล ไกรฤกษ์, นาวาอากาศโท สุรปานี ไกรฤกษ์ และนายจุติ ไกรฤกษ์

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–7; พ.ศ. 2476–2495

:
:

### ชุดที่ 8–9; พ.ศ. 2500

:
:

### ชุดที่ 10; พ.ศ. 2512

:
:

### ชุดที่ 11–12; พ.ศ. 2518–2519

:
:
:
:
:

### ชุดที่ 13–18; พ.ศ. 2522–2535

:
:
:
:
:
:
:
:

### ชุดที่ 19–20; พ.ศ. 2538–2539

:
:
:
:
:

### ชุดที่ 21–22; พ.ศ. 2544–2548

:
:

### ชุดที่ 23; พ.ศ. 2550

:
:
:

### ชุดที่ 24–27; พ.ศ. 2554–2569

:
:
:
:
:
:
:
:
:

## รูปภาพ

ไฟล์:Chey Sunthornpipit.jpg|พระยาสุนทรพิพิธ (เชย สุนทรพิพิธ)
ไฟล์:Tinnakorn Pankawee.jpg|นาวาอากาศโท ทินกร พันธุ์กระวี
ไฟล์:โกศล ไกรฤกษ์ให้สัมภาษณ์ไทยเดลี่.jpg|นายโกศล ไกรฤกษ์
ไฟล์:อนันต์ ศักดิ์ประไพในปี พ.ศ. 2515.jpg|นายอนันต์ ภักดิ์ประไพ
ไฟล์:สุชน ชามพูนท ให้สัมภาษณ์พิมพ์ไทย.jpg|นายสุชน ชามพูนท
ไฟล์:ยิ่งพันธ์ มนะสิการ.jpg|นายยิ่งพันธ์ มนะสิการ
ไฟล์:วีระ ปัทมสิริวัฒน์.jpg | นายวีระ ปัทมสิริวัฒน์
ไฟล์:Juti Krairerk cropped 1.jpg|นายจุติ ไกรฤกษ์
ไฟล์:Nakorn Machim official 2018.jpg|นายนคร มาฉิม
ไฟล์:ไทยภักดี คัดค้านการแก้ไขรัฐธรรมนูญ (23 กันยายน 2020) 05.jpg|นาย​วรงค์ เดชกิจวิกรม
ไฟล์:นพพล_เหลืองทองนารา.jpg|นายนพพล เหลืองทองนารา
ไฟล์:Padipat Suntipada-2023-12-10.jpg|นายปดิพัทธ์ สันติภาดา


## เชิงอรรถ

## อ้างอิง

## แหล่งข้อมูลอื่น
* คณะกรรมการการเลือกตั้งจังหวัดพิษณุโลก 

พิษณุโลก
หมวดหมู่:การเมืองจังหวัดพิษณุโลก
สกุลแบร็คอิรัส

**สกุลแบร็คอิรัส** () เป็นสกุลของปลากระดูกแข็ง ในวงศ์ปลาลิ้นหมา (Soleidae) สกุลหนึ่ง ใช้ชื่อสกุลว่า *Brachirus* (/แบร็ค-อิ-รัส/)

มีลักษณะสำคัญ คือ ครีบหลัง, ครีบหาง และครีบท้องเชื่อมติดกัน ครีบอกมีขนาดเล็กมาก หรือบางชนิดไม่มีครีบอกเลย หนังขอบกระดูกแก้มแยกออกมาจากครีบอก ไม่มีติ่งกระดูกที่ปลายจะงอยปาก

ที่มาของสกุลนี้มีความสับสนมาก เนื่องจาก ฮิวจ์ แมคคอร์มิค สมิธ ใช้ชื่อสกุลว่า *Synaptura* แต่ต่อมา วอลเตอร์ เรนโบธ ใช้ *Euryglossa* แต่เมื่อตรวจสอบจากสถาบันวิทยาศาสตร์แคลิฟอร์เนีย พบว่าทั้ง 2 สกุลนั้น มาร์คุส อลิเซอร์ บลอช และโยฮานน์ ก็อทลอบ เทเลนุส ชไนเดอร์ นักวิทยาศาสตร์ชาวเยอรมัน ได้กำหนดให้ *Pleuronectes orientalis* เป็นตัวแทนของสกุลทั้งสิ้น จึงสรุปได้ว่าชื่อที่ถูกต้องตามกฎการตั้งชื่อสัตว์ คือ *Brachirus* ที่ตั้งชื่อก่อนสกุลอื่น ๆ

## การจำแนก
พบกระจายพันธุ์ในเขตร้อนและเขตอบอุ่นของทวีปเอเชีย พบทั้งน้ำจืด, น้ำกร่อย และน้ำเค็ม
**[[Brachirus aenea]]* (Smith, 1931)	 
**[[Brachirus aspilos]]* (Bleeker, 1852)	 
**[[Brachirus dicholepis]]* (Peters, 1877)	 
**[[Brachirus elongatus]]* (Pellegrin & Chevey, 1940)	 
**[[Brachirus harmandi]]* (Sauvage, 1878)	 
**[[Brachirus heterolepis]]* (Bleeker, 1856)	 
**[[Brachirus macrolepis]]* (Bleeker, 1858)	 
**[[Brachirus muelleri]]* (Steindachner, 1879)	 
**[[Brachirus niger]]* (Macleay, 1880)
**[[Brachirus orientalis]]* (Bloch & Schneider, 1801) 	 
**[[Brachirus pan]]* (Hamilton, 1822)	 
**[[Brachirus panoides]]* (Bleeker, 1851)	 
**[[Brachirus salinarum]]* Ogilby, 1910	 
**[[Brachirus selheimi]]* (Macleay, 1882)	 
**[[Brachirus siamensis]]* (Sauvage, 1878)	 
**[[Brachirus sorsogonensis]]* (Evermann & Seale, 1907)	 
**[[Brachirus swinhonis]]* (Steindachner, 1867)	 
**[[Brachirus villosa]]* (Weber, 1907)	 

## อ้างอิง

## แหล่งข้อมูลอื่น

หมวดหมู่:วงศ์ปลาลิ้นหมา
นกแซงแซวหงอนขน

**นกแซงแซวหงอนขน** (Hair-crested Drongo) เป็นนกชนิดหนึ่งในวงศ์นกแซงแซว มีการกระจายพันธุ์จากประเทศอินเดียและประเทศภูฏานพาดผ่านอินโดจีน ไปถึงประเทศจีน, ประเทศอินโดนีเซีย, และประเทศบรูไน นกมีลักษณะปากเล็กเรียวแหลมและโค้ง หน้าผากมีขนเป็นเส้นยาว ปลายหางบานออกและโค้งขึ้น ลำตัวสีดำ หัวสีดำเหลือบน้ำเงิน

## อ้างอิง

*   See also this more specific page.

หงอนขน
หมวดหมู่:นกที่พบในประเทศไทย
หมวดหมู่:นกที่พบในประเทศอินเดีย
สิงห์ลูกผสม

thumb|250px|สิงห์ลูกผสม
**สิงห์ลูกผสม** () เป็นปลาทองสายพันธุ์หนึ่งที่ได้รับความนิยมในการเลี้ยงเป็นปลาสวยงาม 

เป็นปลาทองที่ได้รับการพัฒนาสายพันธุ์ขึ้นมาภายในประเทศไทย โดยการผสมข้ามสายพันธุ์ระหว่างปลาทองสิงห์ญี่ปุ่นและปลาทองสิงห์จีน ทำให้ได้ชื่อว่าสิงห์ลูกผสม มีลักษณะก่ำกึ่งระหว่างสิงห์ญี่ปุ่นและสิงห์จีน ในปัจจุบันเป็นสายพันธุ์ได้รับความนิยมมากในประเทศไทย ซึ่งในแต่ละปี มีการประกวดสายพันธุ์นี้ในงานประมงน้อมเกล้าฯ และงานอื่นๆ

หมวดหมู่:ปลาทอง
หมวดหมู่:ปลาตู้
หม่อมราชวงศ์อุษณิษา สุขสวัสดิ์

**หม่อมราชวงศ์อุษณิษา ศุขสวัสดิ** หรือ **หญิงณิ** ที่ปรึกษาประธานคณะกรรมการมูลนิธิแม่ฟ้าหลวง ในพระบรมราชูปถัมภ์ และบรรณาธิการหนังสือ บ.ก.สารคดีพิเศษ (Feature Editor) หนังสือพิมพ์บางกอกโพสต์  เป็นอาจารย์สอนหนังสือ ที่จุฬาลงกรณ์มหาวิทยาลัย

## ประวัติ
**หม่อมราชวงศ์อุษณิษา ศุขสวัสดิ** เป็นธิดาในหม่อมเจ้าประสพสุข ศุขสวัสดิ (พระโอรสในพระเจ้าบรมวงศ์เธอ กรมหลวงอดิศรอุดมเดช) กับหม่อมเจ้ากฤษณาพักตรพิมล ศุขสวัสดิ(พระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ) สำเร็จการศึกษาปริญญาตรีจากภาควิชาภาษาอังกฤษ คณะอักษรศาสตร์ จุฬาลงกรณ์มหาวิทยาลัย

หม่อมราชวงศ์อุษณิษา มีบุตรธิดาสองคน ได้แก่ อดิศรณ์ ชุมสารทูร และกฤษณ์สิรี สุขสวัสดิ เป็นนักแสดงละครช่อง 3

## ลำดับสาแหรก




## อ้างอิง

อุษณิษา
หมวดหมู่:หม่อมราชวงศ์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย‎
นกเลขานุการ

*สำหรับ Sagittarius ความหมายอื่น ดูที่: [[ราศีธนู]] และ[[กลุ่มดาวคนยิงธนู]]*

**นกเลขานุการ** หรือ **นกเลขานุการินี** (; ) นกล่าเหยื่อชนิดหนึ่ง มีถิ่นกำเนิดและแพร่กระจายพันธุ์ในทวีปแอฟริกา จัดอยู่ในอันดับ Accipitriformes อันเป็นอันดับเดียวกับอินทรี, เหยี่ยว และแร้ง และจัดเป็นเพียงชนิดเดียวและสกุลเดียว ในวงศ์ Sagittariidae เท่านั้น

นกเลขานุการเป็นนกขนาดใหญ่ชนิดหนึ่ง  มีน้ำหนักประมาณ 4 กิโลกรัม  และมีความสูงกว่า 1 เมตร (ประมาณ 1.2-1.3 เมตร) เมื่อสยายปีกกว้างได้ถึง 2 เมตร ซึ่งชื่อ "นกเลขานุการ" แปลตรงตัวมาจากภาษาอังกฤษ คือ "Secretary bird" ซึ่งชื่อนี้ได้ดัดแปลงมาจากภาษาอาหรับคำว่า "saqr-et-tair" ซึ่งมีความหมายว่า "นกนักล่า" และต่อมาได้เพี้ยนจนกลายเป็น "Secretary" อย่างในปัจจุบัน แต่บางข้อมูลก็ระบุว่ามาจากขนหลังหัวที่เป็นซี่ ๆ ชี้ตั้งขึ้นเห็นได้ชัดเจน ซึ่งเหมือนขนนกที่ชาวตะวันตกในศตวรรษก่อนใช้ทัดหูและใช้แทนปากกา 

นกเลขานุการ มีลักษณะทั่วไปคล้ายอินทรี แต่มีส่วนขาที่ยาวมาก เป็นนกที่วิ่งและหากินตามพื้นดิน โดยไม่ค่อยบิน มีพฤติกรรมมักหากินอยู่เป็นคู่ตามทุ่งหญ้าและพุ่มไม้ต่าง ๆ  โดย อาหาร คือ แมลงขนาดใหญ่โดยเฉพาะอย่างยิ่งตั๊กแตน,  หนูชนิดต่าง ๆ  นกที่ทำรังบนพื้นดินรวมทั้งไข่นก  และสัตว์เลื้อยคลาน และมีรายงานว่าสามารถล้มสัตว์ขนาดใหญ่ อย่างแอนทิโลปขนาดเล็กหรือที่เป็นลูกอ่อนได้ด้วย  ทั้งนี้ นกเลขานุการจะสร้างรังขนาดใหญ่บนต้นไม้ 

พบแพร่กระจายพันธุ์ตั้งแต่ตอนใต้ของทะเลทรายสะฮาราลงไป ซึ่งปัจจุบันจะพบได้ตามเขตอนุรักษ์และอุทยานแห่งชาติต่าง ๆ 

## อ้างอิง

## แหล่งข้อมูลอื่น

* 
* Birdlife Species Factsheet
* Species text in The Atlas of Southern African Birds

หมวดหมู่:เหยี่ยว
หมวดหมู่:สัตว์ที่พบในทวีปแอฟริกา
Sagittariidae

**Sagittariidae** เป็นวงศ์ของนกล่าเหยื่อที่มีเพียงชนิดเดียวคือ นกเลขานุการ (*Sagittarius serpentarius*) ที่มีพื้นถิ่นในแอฟริกา และฟอสซิลอีกบางส่วน

## สกุล
วงศ์นี้มีอย่างน้อย 4 สกุล:
* †*[[Amanuensis (bird)|Amanuensis]]* Mourer-Chauviré, 2003
* †*[[Amphiserpentarius]]* Gaillard, 1908
* †*[[Pelargopappus]]* Stejneger, 1885
* *[[นกเลขานุการ|Sagittarius]]* Hermann,1783

สกุล *[[Pelargopappus]]* เป็นที่รู้จักจากแหล่งสะสมสมัยไมโอซีนในประเทศฝรั่งเศส ส่วนสกุล *[[Amanuensis (bird)|Amanuensis]]* เป็นที่รู้จักจากแหล่งสะสมสมัยไมโอซีนในทวีปแอฟริกา

## อ้างอิง
ฟุตซอลทีมชาติบราซิล

**ฟุตซอลทีมชาติบราซิล** (,) เป็นทีมฟุตซอลตัวแทนจากประเทศบราซิล ร่วมแข่งขันในระดับนานาชาติ ภายใต้การดูแลของสมาพันธ์ฟุตซอลบราซิล ถือเป็นชาติที่แข็งแกร่งในกีฬาฟุตซอลชาติหนึ่งของโลก โดยเฉพาะการชนะเลิศฟุตซอลชิงแชมป์โลก 3 สมัยติดต่อกัน และชนะเลิศรายการฟุตซอลชิงแชมป์อเมริกาใต้ หรือโกปาอาเมริกา ถึง 12 สมัย และสามารถติดหนึ่งในสามทีมสุดท้ายในการแข่งขันฟุตซอลชิงแชมป์โลกในทุกรายการที่เข้าร่วม

## ผลงานการแข่งขัน
### [[ฟุตซอลชิงแชมป์โลก]]
* 1989 – 16px **ชนะเลิศ**
* 1992 – 16px **ชนะเลิศ**
* 1996 – 16px **ชนะเลิศ**
* 2000 – 16px อันดับ 2
* 2004 – 16px อันดับ 3
* 2008 – 16px **ชนะเลิศ**
* 2012 - 16px **ชนะเลิศ**
* 2016 -         รอบ 16 ทีมสุดท้าย
* 2021 – 16px อันดับ 3          
* 2024 - 16px **ชนะเลิศ**

### [[ฟุตซอลชิงแชมป์อเมริกาใต้]]
* 1964 – 15px 2อันดับ2
* 1969 – 16px **ชนะเลิศ**
* 1971 – 16px **ชนะเลิศ**
* 1973 – 16px **ชนะเลิศ**
* 1975 – 16px **ชนะเลิศ**
* 1976 – 16px **ชนะเลิศ**
* 1977 – 16px **ชนะเลิศ**
* 1979 – 16px **ชนะเลิศ**
* 1983 – 16px **ชนะเลิศ**
* 1986 – 16px **ชนะเลิศ**
* 1989 – 16px **ชนะเลิศ**
* 1992 – 16px **ชนะเลิศ**
* 1995 – 16px **ชนะเลิศ**
* 1996 – 16px **ชนะเลิศ**
* 1997 – 16px **ชนะเลิศ**
* 1998 – 16px **ชนะเลิศ**
* 1999 – 16px **ชนะเลิศ**
* 2000 – 16px **ชนะเลิศ**
* 2003 – 16px อันดับ 2
* 2008 – 16px **ชนะเลิศ**
* 2011 – 16px **ชนะเลิศ**
* 2015 – 15px อันดับ3
* 2017 – 15px **ชนะเลิศ**
* 2022 – 15px อันดับ3
* 2024 – 15px **ชนะเลิศ**
* 2026 – 15px **ชนะเลิศ**

## ผู้เล่นชุดปัจจุบัน
* *ผู้เล่นชุดปัจจบันในศึก [[ฟุตซอลชิงแชมป์โลก 2012]]* 

## ดูเพิ่ม
* ฟุตซอลหญิงทีมชาติบราซิล
* ฟุตซอลคนหูหนวกทีมชาติบราซิล
* ฟุตบอลทีมชาติบราซิล

## อ้างอิง

บราซิล
บราซิล
แม่น้ำคันดะ

thumb|right|แม่น้ำคันดะช่วงไหลผ่านเขตนากาโนะ

**แม่น้ำคันดะ** (​)เป็นแม่น้ำสายหนึ่งในกรุงโตเกียว ประเทศญี่ปุ่น มีต้นน้ำจากสวนอิโนกาชิระ เมืองมิตากะ ไหลผ่านเขตนากาโนะ เขตไทโต เขตชูโอ และเขตซูมิดะ ไปบรรจบกับแม่น้ำซูมิดะ บริเวณสะพานเรียวโงกุ รวมความยาวทั้งสิ้น 24.6 กิโลเมตร

## แหล่งข้อมูลอื่น

คันดะ
เรด-อาร์เคโอ

**เรด-อาร์เคโอ** (Rated-RKO) เป็นกลุ่มนักมวยปล้ำฝ่ายอธรรมของWWEประกอบด้วยเอดจ์และแรนดี ออร์ตัน

## ผลงาน
***[[World Wrestling Entertainment]]**
**World Tag Team Championship (1 time) – Edge and Randy Orton
**WWE Women's Championship (2 times) – Lita

## อ้างอิง

## แหล่งข้อมูลอื่น
*Edge's WWE profile 
*Randy Orton's WWE profile
*Lita's WWE profile

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
ความล้มเหลว

[thumb|250px|หายนภัยทางรถไฟที่ [Gare Montparnasse|Montparnasse ฝรั่งเศส (ค.ศ. 1895)]]
**ความล้มเหลว** (บางบริบทใช้ **ความขัดข้อง**) หมายถึงสถานะหรือสภาวะที่ไม่ประสบกับจุดมุ่งหมายดังที่ต้องการหรือที่ตั้งใจ และอาจมองได้ว่ามีความหมายตรงข้ามกับความสำเร็จ ความล้มเหลวของผลิตภัณฑ์มีความหมายกว้างครอบคลุมตั้งแต่ความล้มเหลวในการขายผลิตภัณฑ์ไปจนถึงการแตกหักของผลิตภัณฑ์ ในกรณีเลวร้ายที่สุดอาจทำให้บุคคลบาดเจ็บล้มตาย ซึ่งเป็นขอบเขตหนึ่งของการศึกษานิติวิศวกรรม (forensic engineering)

## เกณฑ์วัดความล้มเหลว
เกณฑ์วัดความล้มเหลวขึ้นอยู่กับบริบทของการใช้อย่างยิ่ง และอาจข้องเกี่ยวกับผู้สังเกตการณ์หรือระบบความเชื่อ สถานการณ์ที่ถือว่าเป็นความล้มเหลวสามารถเปรียบเทียบกับสถานการณ์ที่ถือว่าเป็นความสำเร็จ โดยเฉพาะอย่างยิ่งในกรณีของการแข่งขันโดยตรงหรือเกมที่ต้องมีแพ้-ชนะ และเช่นเดียวกัน ระดับของความสำเร็จหรือความล้มเหลวในสถานการณ์หนึ่ง ๆ อาจขึ้นอยู่กับมุมมองของผู้สังเกตการณ์หรือผู้มีส่วนร่วมด้วย ตัวอย่างเช่นคนหนึ่งบอกว่าเป็นความล้มเหลว อีกคนหนึ่งอาจบอกว่าเป็นความสำเร็จ ความสำเร็จอย่างมีคุณภาพ หรือสถานการณ์ที่เป็นกลางก็ได้

การสืบเสาะให้ชัดเจนว่าสถานการณ์ใดสถานการณ์หนึ่งถึงเกณฑ์ความล้มเหลวหรือความสำเร็จ อาจทำได้ยากหรือเป็นไปไม่ได้เลย เนื่องด้วยการกำหนดเกณฑ์วัดที่กำกวมหรือบกพร่องเหล่านั้น การค้นหาเกณฑ์วัดที่มีประโยชน์และมีประสิทธิภาพ หรือฮิวริสติกส์ เพื่อตัดสินว่าสถานการณ์ใดสำเร็จหรือล้มเหลว ก็เป็นงานที่สำคัญอีกอย่างหนึ่ง

## ประเภทของความล้มเหลว
ความล้มเหลวสามารถรับรู้ได้จากมุมมองที่แตกต่างกันของผู้ประเมิน หากมองเป็นระบบ การที่บุคคลสนใจเพียงแต่ผลลัพธ์สุดท้ายของกิจกรรม แต่ปัญหาหลักยังไม่ได้แก้หรือความต้องการหลักยังไม่ได้ตอบสนอง เรียกได้ว่าเป็น *ความล้มเหลวเชิงผลลัพธ์* ส่วนกิจกรรมที่ดำเนินงานได้สำเร็จลุล่วง แต่บุคคลยังคงไม่พึงพอใจเนื่องจากกระบวนการภายในเป็นที่รับรู้ได้ว่าดำเนินงานต่ำกว่ามาตรฐานหรือเกณฑ์ที่คาดหวัง เรียกได้ว่าเป็น *ความล้มเหลวเชิงกระบวนการ* ความล้มเหลวสามารถเกิดได้ทุกแห่งในกระบวนการ ตั้งแต่กลยุทธ์ การวางแผน การวิจัย การปฏิบัติการ การควบคุม การประเมินผล อุปกรณ์และเครื่องมือที่ใช้ รวมไปถึงปัจจัยภายนอกก็สามารถส่งผลกระทบให้เกิดความล้มเหลวได้เช่น เศรษฐกิจ การเมือง กฎหมาย สังคม

ความล้มเหลวเชิงพาณิชย์ หมายถึงการดำเนินงานค้าขายเกี่ยวกับผลิตภัณฑ์ที่ไม่ประสบความสำเร็จตามเป้าหมายที่คาดหวังไว้ ผลิตภัณฑ์หลายชนิดคาดหวังไว้สูง ทุ่มทุนการเงินไปอย่างมาก และ/หรือโฆษณาประชาสัมพันธ์อย่างกว้างขาง แต่ก็ยังคงห่างไกลความสำเร็จ เมื่อกิจการประสบความล้มเหลว มีแนวทางปฏิบัติสองทางได้แก่ วิเคราะห์และกำจัดจุดบกพร่องที่ทำให้เกิดความล้มเหลว หรือไม่ก็ล้มเลิกการดำเนินงานนั้น

## ดูเพิ่ม
* กฎของเมอร์ฟี
* จุดเดียวของความล้มเหลว
* การล้มละลาย

## หนังสืออ่านเพิ่มเติม
* Perrow, Charles. *Normal Accidents: Living with High-Risk Technologies*. New York: Basic Books, 1983. Paperback reprint, Princeton, N.J.: Princeton University Press, 1999. ISBN 0-691-00412-9
* Sandage, Scott A. ''Born Losers: A History of Failure in America''. Cambridge, Massachusetts: Harvard University Press, 2005. ISBN 0-674-01510-X, ISBN 0-674-02107-X

## แหล่งข้อมูลอื่น

* Designing Building Failures
* Know Your Meme: FAIL
* .
* Association for the Study of Failure from Japan

ความล้มเหลว
หมวดหมู่:การบำรุงรักษา
หมวดหมู่:วิศวกรรมความเชื่อถือได้
ตู้ซ่อนผี

**ตู้ซ่อนผี** (; ฮันกุล: 장화, 홍련; ฮันจา: 薔花, 紅蓮; อาร์อาร์: *Janghwa, Hongryeon*; เอ็มแอร์: *Changhwa, Hongnyŏn*) ภาพยนตร์สยองขวัญสัญชาติเกาหลีใต้ ออกฉายในปี ค.ศ. 2003

## เนื้อเรื่อง
ซูมี (ดอกกุหลาบ) และซูยอน (ดอกบัว) 2 เด็กสาวพี่น้อง เดินทางกลับสู่บ้านของตัวเองอีกครั้ง หลังกลับมาจากรักษาอาการป่วยที่ยาวนาน คราวนี้พวกเธอต้องเผชิญหน้ากับ อึนจู  ภรรยาคนใหม่ของ มูฮุน พ่อของพวกเธอพาเข้าบ้าน ซูมีตั้งตนเป็นปฏิปักษ์ต่อต้านอึนจูอย่างเต็มที่ แต่กับ ซูยอน ซึ่งเป็นน้องที่อ่อนแอกว่า โดนอึนจูทารุณกรรมสารพัด โดยที่มูฮุนไม่รู้ และถึงกับจับขังไว้ในตู้เสื้อผ้าที่ ๆ ซูยอนกลัว

คืนหนึ่ง น้องชายของอึนจูแวะมารับประทานอาหารที่บ้านหลังนี้พร้อมกับภรรยา ภรรยาของเขาเกิดล้มลงชักกับพื้น เมื่อฟื้นเธอกล่าวว่า เห็นเด็กผู้หญิงคนหนึ่งใต้อ่างล้างจาน  อึนจูจึงตัดสินใจเปิดตู้ใต้อ่างล้างจานเพื่อพิสูจน์ ก็มีมือของเด็กผู้หญิงยื่นออกมาจับแขนเธอ เธอตกใจวิ่งไปหามูฮุน และกล่าวว่าบ้านหลังนี้มีวิญญาณร้ายสิงสู่อยู่ 

ต่อมา มูฮุน เดินทางเข้าสู่ตัวเมือง ซูยอนเกิดหายไป ซูมีตามหาเธอจนทั่วบ้าน แต่กลับพบกับรอยเลือดเป็นทางลากไปสู่ตู้เสื้อผ้าในห้องนอนของซูยอน เธอได้เผชิญหน้ากับอึนจู ทั้งคู่ต่อสู้กัน ในที่สุดอึนจูก็ได้ทำร้ายเธอล้มลง แต่แล้วเมื่อมูฮุนกลับมาบ้าน ซูมีก็ได้พบว่า แท้ที่จริงแล้วเรื่องราวทั้งหมด ไม่ได้เป็นไปอย่างที่เธอรับรู้ ซูยอนที่จริงแล้วตายไปนานแล้ว ทั้งหมดเป็นสิ่งที่เธอกระทำขึ้นเองทั้งนั้น โดยไม่รู้ตัว

## นักแสดงและตัวละคร
*อิม จู-ซอง - ซูมี
*มุน กึน-ย็อง - ซูยอน
*ยวม จุง-อา - อึนจู
*คิม แค็พ-ซู - มูฮุน

## เบื้องหลังและความสำเร็จ
*A Tale of Two Sisters* เป็นภาพยนตร์สยองขวัญแนวจิตวิทยาสัญชาติเกาหลีใต้ ที่ออกฉายในปี ค.ศ. 2003 โครงเรื่องดัดแปลงมาจากนิทานพื้นบ้านในสมัยราชวงศ์โชซ็อนเรื่อง *[[Janghwa Hongryeon jeon|จังฮวา และ ฮงรย็อน]]* ซึ่งเป็นเรื่องราวของ 2 เด็กสาวพี่น้องที่ถูกแม่เลี้ยงทำร้ายจนตาย วิญญาณของพวกเธอจึงกลับมาล้างแค้น กำกับฯโดย คิม จี-วูน ผู้กำกับภาพยนตร์ชาวเกาหลีที่ได้ชื่อว่า ชำนาญในเรื่องของการสร้างภาพยนตร์ที่เกี่ยวกับความทรงจำเลวร้ายในอดีตที่มาทำร้ายจิตใจของตัวละครในเรื่องในปัจจุบัน

ภาพยนตร์จบลงแบบหักมุม นั่นทำให้ถูกเปรียบเทียบกับ *[[The Sixth Sense]]* และ *[[คฤหาสน์ สัมผัสผวา|The Others]]* ภาพยนตร์ในแนวเดียวกันสัญชาติฮอลลีวู้ด ที่ประสบความสำเร็จมาก่อนหน้านั้น เพียงแต่ในเรื่องนี้ไม่ได้มีผีอย่างแท้จริง และย้อนกลับไปยังเหตุการณ์ในอดีต ที่เป็นตัวเฉลยถึงเรื่องราวที่เกิดขึ้นทั้งหมด

ภาพยนตร์ประสบความสำเร็จอย่างมากเมื่ออกฉายทั้งรายได้ และคำวิจารณ์ พร้อมกับได้รางวัลต่าง ๆ มากมาย รวมทั้งรางวัลนักแสดงหน้าใหม่ คือ อิม จู-ซอง ที่รับบท ซูมี ตัวเอกของเรื่อง และ สตีเวน สปีลเบิร์ก ผู้กำกับฯชื่อดังแห่งฮอลลีวู้ดได้ขอซื้อลิขสิทธิ์ไปสร้างใหม่ในแบบภาพยนตร์ฮอลลีวู้ด ในสังกัดดรีมเวิร์กสพิกเจอส์ ในเรื่อง *[[The Uninvited]]*

สำหรับในประเทศไทย เข้าฉายในปีเดียวกัน โดย นนทนันท์ เอ็นเตอร์เทนเม้นท์ แต่มีกรณีเป็นที่วิพากษ์วิจารณ์กัน คือ ป้ายโฆษณาของเรื่องที่ดัดแปลงมาจากโปสเตอร์ที่น่ากลัว น่าหวาดเสียวได้ติดตั้งตามป้ายรถเมล์ จนเป็นที่กล่าวขานกัน ในที่สุดได้มีการขอให้ถอนป้ายโฆษณาดังกล่าวออกภายใน 5 วัน

## อ้างอิง

## แหล่งข้อมูลอื่น
*A Tale of Two Sisters: ผีร้ายในใจคน
* 

หมวดหมู่:ภาพยนตร์เกาหลีใต้ที่ออกฉายในปี พ.ศ. 2546
หมวดหมู่:ภาพยนตร์เกาหลีใต้
หมวดหมู่:ภาพยนตร์สยองขวัญ
หมวดหมู่:ภาพยนตร์ผี
หมวดหมู่:ภาพยนตร์ภาษาเกาหลี